John Kongshaug

John Kongshaug (1922–1995) var en norsk gitarist og fiolinist, hovedsakelig aktiv innen jazz (swing) på gitar.

Kongshaug hadde diverse engasjementer som fiolinist i blant annet Trondheim Symfoniorkester.

Fra 1942 var Kongshaug yrkesmusiker og i slutten av 1940-årene ble han en fremtredende solist i swingstil på gitar og spilte med forskjellige jazzgrupper i Trøndelag og Oslo. 

I 1958 flyttet han til Sverige og spilte der med Carl-Henrik Norin, Arne Domnérus, Bjarne Nerem og ved Operaen og Filharmonien i Stockholm. 

Kongshaug var far til lydtekniker og jazzgitarist Jan Erik Kongshaug.

 Referanser 

Kategori:Norske gitarister
Kategori:Norske låtskrivere
Kategori:Norske jazzmusikere
Kategori:Personer fra Trondheim kommune